La Casa Municipal de Cultura acull esta vesprada la xarrada ‘Moscas en investigación médica’
13 de febrer 2023

En el marc del Dia Internacional de la Dona i de la Xiqueta en la Ciència, l'Associació Nautilus, en col·laboració amb l'Associació Sapiència, organitza esta vesprada una ponència a càrrec de Nuria Paricio, Catedràtica de Genètica en la Universitat de València. Serà a les 18.30 h a la Casa Municipal de Cultura del Port de Sagunt. L'objectiu del dia internacional és promoure la participació plena i en condicions d'igualtat de les dones i les xiquetes en l'Educació, en la Ciència i eliminar tota discriminació contra la dona.

En la xarrada sobre ‘Moscas en investigación médica’, es descriurà la versatilitat de la mosca del vinagre _Drosophila_ com a ferramenta per a l'estudi de processos rellevants per a la salut humana. Com a exemple es parlarà del descobriment de fàrmacs per a tractar la malaltia de Parkinson, o de la identificació de gens essencials per a la fertilitat en dones. Esta activitat s'emmarca dins de la programació de Cultura del departament de Cultura de l'Ajuntament de Sagunt.

![](/media/wbym0rou/cc_nautilus.jpg?width=587&height=782)

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-esta-vesprada-la-xarrada-moscas-en-investigacion-medica/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-esta-vesprada-la-xarrada-moscas-en-investigacion-medica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-esta-vesprada-la-xarrada-moscas-en-investigacion-medica/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-esta-vesprada-la-xarrada-moscas-en-investigacion-medica/)